Markandeya Purana

An Markandeya Purana (Sanskrito: मार्कण्डेय पुराण; IAST: Mārkaṇḍeya Purāṇa) sarong tekstong Sanskrito kan Hinduismo, asin saro sa ikakagwalong pangenot na Purana. An titulo kan teksto na Markandeya nanunungod sa sarong sage sa Hindu History, na iyo an panginot na karakter sa duwang alamat, an saro na konektado ki Shiva asin iba pa ki Vishnu. An tekstong Markandeya saro sa mga Purana na mayo nin sektang presentasyon nin mga ideya pabor sa siisay man na partikular na diyos, asin bihira man ining basahon an ano man na deidad sa mga pamibi o bilog na teksto.

An Markandeya Purana posibleng saro sa pinakagurang sa Puranang genre kan Literaturang Hindu, kabilang sa pinakanakakainteres asin importante, an sabi ni Ludo Rocher. Bantog ini huli ta kaiba an Devi Mahatmya sa laog kaini, an pinakagurang na midbid na tratado sa Devi (mga diosa) bilang an Supremong Katotoohan asin Kaglalang kan Uniberso. An tekstong ini ibinibilang na sarong pangenot na teksto kan Shaktismo na may kinaaraman sa pagsamba sa mga diosa, na may pambihirang kapahayagan nin hararom na paggalang para sa babayi. An Devi Mahatmya kan Markandeya Purana parating nakaranggo sa ibang tradisyon na Hindu na magin kasing-importante kan Bhagavad Gita.

An nag-eeksister na mga manuskrito kan Puranang ini igwa nin 137 kapitulo, na an kapitulo 81 sagkod 93 iyo an Devi Mahatmya. An tradisyon asin nagkapirang teksto sa kapanahonan kan edad media nagsasabi na an Markandeya Purana igwa nin 9,000 na bersikulo, alagad an nakaligtas na mga Manuskrito igwa nin mga 6,900 na bersikulo. An 2,100 na bersikulo ibinalyo sa Devi Bhagavatam. An teksto nag-aatubang nin lain-lain na tema, na may sosyo-kultural na impormasyon asin simbolismo para sa mga ideyang Vedic asin Metaphysical na Kaisipan.

Toltolan